दरअसल, यह प्रतियोगिता शुरू करने के पीछे एक बड़ी ही रोचक कहानी है। 19वीं सदी में फिनलैंड का एक डाकू रॉकनेन अपने गिरोह में लोगों को शामिल करने से पहले उनका टेस्‍ट लेता था। इसके तहत लोगों को अनाज से भरा बोरा या जिंदा सुअर कंधे पर उठाकर दौड़ लगाने को कहा जाता था। इसके बाद से ही फिनलैंड में इस तरह की दौड़ की परम्‍परा शुरू हुई। बता दें कि फिनलैंड को दुनिया को कई अनोखे खेल से परिचित कराने के लिए जाना जाता है। इसने दुनिया को वर्ल्ड बूट थ्रोइंग, एयर गिटार और मोबाइल फोन थ्रोइंग जैसी प्रतियोगिताएं दी हैं।